kardosdrur/scandi-wiki huggingface dataset:
IMA

IMA eller ima har flere betydninger:

Organisationer 
 Illinois Manufacturers' Association - en handelsforening i Illinois, USA
 Indianapolis Museum of Art - et kunstmuseum i Indianapolis, Indiana, USA
 Indian Military Academy, Dehradun, Indien
 Institut du Monde Arabe - et institut i Paris
 International Marinelife Alliance - almennyttig organisation for bevarelse af havets liv
 Investment Management Association - en UK organisation
 Irish Museums Association
 Industria Macchine Automatiche S.p.A. - et multinationalt italiensk virksomhed

Videnskab og medicin 
 Institute of Mathematics and its Applications - en forening af professionelle matematikere
 Institute for Mathematics and its Applications - University of Minnesota
 Institute of Mathematics and Applications, Bhubaneswar - Indien
 International Mycological Association
 International Mineralogical Association
 Indian Medical Association
 Irish Medical Organisation - tidligere Irish Medical Association
 Israel Medical Association

Medicinsk 
 Inferior mesenteric artery
 Internal mammary artery - en af arterierne i brystet
 Thyroid ima artery

Teknologi 
 Integrated modular avionics
 Integrated Motor Assist - en hybridbils teknologi, Honda
 Interactive Multimedia Association - en tidliger industri forening som definerede the Adaptive DPCM format
 Inverse Multiplexing for ATM
 iSCSI Management API
 IMA (filformat) - et diskbilled filformat for floppy disks
 Ideal mechanical advantage
 Linux Integrity Measurement Architecture subsystem

Musik 
 Ima (sanger) (født 1978), canadisk sanger
 Ima (BT album) et album fra 1995 af electronica artist BT
 Ima (Yvette Tollar album) - et album fra 2008 af den canadiske jazz vocalist Yvette Tollar
 Independent Music Awards - et prisprogram for indie musikere
 "Ima" - en sang af Bimi Ombale

Andre anvendelser 
 Ima Hogg (1882–1975), kendt som The First Lady of Texas
 Ima Lake - en sø i Minnesota
 Individual Mobilization Augmentee - del af USA militær
Syntetisk materiale

Syntetisk materiale betyder materiale som er fremstillet via syntese. Syntetisk materiale har flere specialiseringer:
 Syntetisk materiale - lavet af syntetisk stof som igen er lavet via kemisk syntese
 Syntetisk fiber
 Metamateriale - er typisk lavet af velkendte materialer, men udformet i særlige 2D og 3D mønstre. Metamaterialer er karakteriseret som materialer, der får egenskaber fra metamaterialets struktur i højere grad end direkte fra dets sammensætning.
Storhamar IL

Storhamar Idrettslag er en norsk idrætsforening beliggende i byen Hamar. Foreningen har muligheder som ishockey, håndbold, fodbold og kunstskøjteløb.

Ishockey 
Klubbens ishockey hold hedder Storhamar Dragons og blev etableret i 1957. Klubben er en af de mest succesfuldeste klubber i hele Norge. Ishockey klubben har hjemmebane i CC Amfi og i Storhamar Ishall.

Håndbold 

Kvindeholdet spiller til daglig i GRUNDIGligaen og har haft tidligere spiller som Heidi Tjugum og Anja Edin.

Kvindetruppen

Resultater 
Eliteserien:
Bronze: 2007-08, 2009-10, 2011-12, 2017-18

Fodbold 
Fodboldholdet spiller til dagligt i den norske .

Eksterne henvisninger 

Etableret i 1935
Håndboldklubber fra Norge
Fodboldklubber i Norge
Sport i Norge
Fysisk sikkerhed

Fysisk sikkerhed omfatter sikkerhedstiltag, som er designet til at afvise uautoriseret adgang til faciliteter, udstyr og resurser, og til at beskytte personel og ejendom fra ødelæggelse eller beskadigelse (såsom spionage, tyveri eller terrorangreb).

Fysisk sikkerhed omfatter brug af flere lag af gensidigt afhængige systemer, som ikluderer tv-overvågning, sikkerhedsfolk, beskyttende barriere, låse, adgangskontrol protokoller og mange andre teknikker.

 
Områdesikring
Sikkerhedsvidenskab
Kriminalitetsforebyggelse
National sikkerhed
Sikkerhedstiltag
Bleona Qereti

Bleona Qereti (født 14. maj 1979 i Korçë, Albanien) er en albansk sanger.

Diskografi 
 1997 Kam Qejfin Tim
 1999 Nese Me Do Fort
 2001 S'me Behet Vone
 2002 Ik Meso Si Dashurohet
 2003 Ti Nuk Di As Me Ma Lyp
 2005 Greatest Hits
 2005 Boom Boom
 2007 Mandarin

Eksterne henvisninger 
 
 
 

Sangere fra Albanien
Adgangskontrol

Indenfor områderne af fysisk sikkerhed og it-sikkerhed er adgangskontrol en selektiv restriktion af adgang til et sted eller andre resurser. Handlingen at tilgå kan omfatte at forbruge, indtaste eller anvende. Adgangstilladelse til en resurse kaldes autorisation.

Låse og login oplysninger er to analoge adgangsmekanismer.
Marié Digby

Marié Christina Digby (født 16. april 1983) er en amerikansk singer-songwriter, guitarist og pianist. Hun er især kendt for en række akustiske coverversioner af  kendte navnes numre; især hendes version af Rihannas "Umbrella", som blev lagt på YouTube i 2007, har været vist over 22 millioner gange. Efterfølgende har hun udgivet en række album med primært selvskrevne numre, og hun har især været populær i Øst- og Sydøstasien med flere turneer i dette område.

Diskografi 
Marié Digby har udgivet følgende album:
 Unfold (2008)
 Second Home (2009)
 Breathing Underwater (2009)
 Your Love (2011)
 Winter Fields (2013)
 Chimera'' (Ep, 2014)

Eksterne henvisninger 

 
 

Singer-songwritere fra USA
Vibeke Tøjner

Vibeke Tøjner (født 12. marts 1961 i Aalborg) er en dansk maler og grafiker. Vibeke Tøjner er student fra Skanderborg Gymnasium i 1979 og cand.mag. i fransk og kunsthistorie 1980-87 fra henholdsvis Aarhus Universitet og Københavns Universitet. Fransk statsstipendiat i Paris 1984-85.

Hun debuterede som maler i Forfatterskolens Galleri Basilisk i 1987. "Vibeke Tøjner arbejder i et koloristisk maleri med rødder i nordisk ekspressionisme og fransk informel kunst, bl.a. Jean Fautrier. Hendes motivverden er abstraktioner over en række naturindtryk". Hun er repræsenteret på KUNSTEN Museum of Modern Art Aalborg, Kunstmuseet i Tønder, Det Nationalhistoriske Museum på Frederiksborg Slot, Kastrupgårdsamlingen og Den Kongelige Kobberstiksamling på Statens Museum for Kunst.

Vibeke Tøjner har desuden udført udsmykningsopgaver, senest et 32 meter langt glasmaleri Ved søen til Skanderborg nye rådhus, Skanderborg Fælled, der blev indviet i oktober 2016.

Vibeke Tøjner er søster til Poul Erik Tøjner.

Reference

Eksterne henvisninger 
 Vibeke Tøjners hjemmeside
 
 Kraks Blå Bog: www.blaabog.dk/

Kunstnere fra Danmark
Grafikere fra Danmark
Personer i Kraks Blå Bog
Cime du Gélas

Cime du Gélas (Italiensk: Monte Gelàs) er et 3,143 meter højt bjerg på grænsen mellem Frankrig (regionen Provence-Alpes-Côte d'Azur) og Italien (provinsen Cuneo). Det er en del af De maritime Alper, og et af de sydligste bjerge over 3.000 meter i Alperne.

Det er den højeste top i Parc national du Mercantour, og på den italienske side en del af Naturpark Maritime Alps. Geologisk er den en del af Mercantour-Argentera massivet, og er hovedsageligt dannet af granitoid gnejs. Toppen er delt i to, adskilt af en kløft; den højeste er den nordlige, hvor der præster fra Cuneo har bygget kors på toppen.

Bjergets navn stammer fra gletsjerne på de nordlige skråninger, som dog er svundet væsentligt i slutningen af det 20. århundrede.

Eksterne kilder og henvisninger 

 Geologisk kort 

 Italiensk officiel kartografi (Istituto Geografico Militare - IGM); on-line version: www.pcn.minambiente.it
 Fransk officiel kartografi(Institut Géographique National - IGN); on-line version: www.geoportail.fr 

Bjerge i Frankrig
Bjerge i Italien
Piemonte
Provence-Alpes-Côte d'Azur
De maritime Alper
Philippe Grandjean

Philippe Grandjean (født 1. marts 1950 i København), professor, dr.med., Student 1968 fra Herlufsholm, cand.med. 1974, forskningsstipendiat 1974-79, dr.med. 1979.

Han er en dansk professor i miljømedicin, der både er tilknyttet Syddansk Universitet som professor (siden 1982) og forskningsleder og (siden 2003) Harvard Universitet, hvor han er adjungeret professor, ligeledes i miljømedicin. Mellem 1994 og 2002 var han tilknyttet Boston University som adjungeret professor i miljømedicin og neurologi. Han har modtaget "Award for excellence in science in the public interest" i 2004 og  "Odd Fellow Ordenens Forskerpris" i 2010.
I 2015 modtog han Ramazzini-prisen, især for sit arbejde med virkningerne af methylkviksølv. 

Han har blandt andet påpeget, at mængden af pesticidrester i danske børns og mødres urin er nået op på et så kritisk niveau, at han frygter, at det kan skade kommende generationers intelligens.

Bøger 
Philippe Grandjean har skrevet følgende bøger.

 Miljø, sundhed og samfund, Nyt Nordisk Forlag,() (1991)
 Farlig forurening, Nyt Nordisk Forlag,() (1998)
 Kemi på hjernen, Gyldendal () (2015)

Referencer 

Professorer fra Syddansk Universitet
Ansatte ved Harvard University
Personer i Kraks Blå Bog
Alumni fra Københavns Universitet
Jacob Mandix

Jacob Mandix (født 18. januar 1758 i København, død 22. maj 1831 i Sorø) var en dansk nationaløkonom og embedsmand. Han var bror til Jørgen Mandix.

Mandix blev student 1774, cand. theol. 1777, cand. juris 1778 og cand. philol. 1779. Han studerede 1781—83 statsvidenskab i Göttingen og opholdt sig endvidere i Frankrig, England og Holland. Mandix blev 1783 auskultant i Rentekammeret, 1786 revisor ved kontoret for tilsyn med umyndiges midler, 1790 sekretær og chef for det fynske og jyske landvæsenskontor og 1797 chef for det danske og norske tabelkontor. Han blev 1801 amtmand på Bornholm, 1804 kommitteret i Rentekammeret, 1807 tillige administrerende medlem af direktionen for Kreditkassen, 1822 deputeret i Rentekammeret, fik 1830 efter ansøgning dispensation fra sine embedsforretninger og 1831 afsked. Han blev kammerråd 1800, etatsråd 1812 og konferensråd 1829.

Foruden at yde flere bidrag til Minerva, Lærde Efterretninger og andre og at redigere bogstaverne R og V til Videnskabernes Selskabs danske ordbog, skrev Mandix Forsøg til en systematisk Haandbog over den danske Landvæsensret (I—II 1800, 2. omarbejdede udgave under titel Haandbog i den danske Landvæsensret I—II, 1813, med tillæg 1829) og Om det danske Kammervæsen, en Haandbog for Embedsmænd ved Rentekammeret og hvem ellers danske Kammersager vedkomme (1820), begge værker, der vandt stor anseelse og benyttedes meget i praksis. Af mindre speciel karakter var Mandix's lille oversigt Danmarks Tilstand for omtr. tresindstyve Aar siden sammenlignet med den nuværende (1830); derimod er bogen Om Danmarks Lovgivning i Kong Christian 5.'s Tid (1831) nærmest et lovrepertorium. Mandix's datter Lucie var gift med B.S. Ingemann.

Kilder 

 

Nationaløkonomer fra Danmark
Kollegiedeputerede fra Danmark
Danskere i 1700-tallet
Danskere i 1800-tallet
Faglitterære forfattere fra Danmark
Dansksprogede forfattere fra Danmark
Personer fra København
Konferensråder fra Danmark
Personer i Dansk Biografisk Leksikon
Jørgen Mandix

Jørgen Mandix (født 15. januar 1759 i København, død 8. august 1835 i Christiania) var en danskfødt norsk jurist. Han var bror til Jacob Mandix. 

Han blev student 1776 fra Metropolitanskolen og juridisk kandidat 1782. Samme år blev han kancellisekretær, 1783 kopist, 1792 registrator og samme år kancellist i Danske Kancelli, hvorpå han 1796 udnævntes til borgmester og byfoged i Slagelse og herredsfoged i Løve Herred. I 1805 forflyttedes han til Trondhjem som 2. assessor i den derværende Stiftsoverret, og fra nu af tilhørte hans virksomhed Norge. Han blev 1807 medlem af Kommissionen ang. Trondhjems Vaisenhus og Skole, 1810 assessor i Priseretten for Trondhjem Stift og 1814 konstitueret stiftamtmand over Trondhjem Stift.

Ved organisationen af den norske Højesteret i 1814 blev han udnævnt til assessor i denne ret. Da Christian Magnus Falsen døde 1830, blev Mandix som rettens ældste assessor 1831 udnævnt til dens justitiarius. I denne stilling forblev han til 13. april 1835, da han tog afsked. Hans forfattervirksomhed er ubetydelig. Som medlem af Højesteret deltog han i Rigsretterne 1815, 1821 og 1827. Han var medlem af Det Kongelige Norske Videnskabers Selskab i Trondhjem. Han blev 7. september 1818 Ridder af Nordstjerneordenen og 28. januar 1832 Kommandør af samme orden.

Kilder 
  
 Jørgen Mandix' biografi i Danske Jurister 1736-1936, s. 86-87. s. 132.

Højesteretsdommere fra Norge
Personer fra København
Embedsmænd fra Danmark
Ikke-folkevalgte borgmestre fra Danmark (før 1919)
Jurister fra Danmark
Borgmestre i Slagelse
Byfogeder fra Danmark
Herredsfogeder fra Danmark
Nordmænd i 1800-tallet
Danskere i 1700-tallet
Studenter fra Metropolitanskolen
Jorge Dueñas

Jorge Dueñas de Galarza er spansk håndboldtræner, som har trænet det spanske kvindehåndboldlandshold siden 2007.

Han trænede kvindeholdet under VM i håndbold 2011 i Brasilien, hvor Spanien placerede som nummer 3.

Referencer

Eksterne henvisninger 

Håndboldtrænere fra Spanien
Silvia Navarro

Silvia Navarro Giménez (født 20. marts 1979 i Valencia) er en spansk håndboldspiller, som spiller for Rocasa Gran Canaria ACE og Spaniens håndboldlandshold. Hun er målvogter.

Landshold 
Hun har været med til at vinde bronze ved VM i håndbold 2011.

OL 
Navarro har deltaget ved tre olympiske lege. Første gang var hun med Spanien til OL 2012 i London, hvor holdet efter en tredjeplads i gruppespillet i kvartfinalen besejrede , men tabte derefter knebent til  i semifinalen. I kampen om tredjepladsen vandt Spanien over  og sikrede sig dermed bronzemedaljerne.

Ved OL 2016 i Rio de Janeiro blev Spanien igen nummer tre i gruppespillet, men tabte derpå til  i kvartfinalen efter forlænget spilletid og endte på sjettepladsen.

Hun var også med ved OL 2020.

Referencer

Eksterne henvisninger 

Håndboldspillere fra Spanien
Håndboldspillere fra SCM Râmnicu Vâlcea
Deltagere for Spanien ved sommer-OL 2012
Deltagere for Spanien ved sommer-OL 2016
Deltagere for Spanien ved sommer-OL 2020
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Personer fra Valencia
Olympiske bronzemedaljevindere fra Spanien
Medaljevindere ved sommer-OL 2012
Elisabeth Chávez

Elisabeth Chávez Hernández (født d. 17. November 1990 i Tenerife) er en spansk håndboldspiller som spiller for franske Fleury Loiret HB og Spaniens håndboldlandshold.

Kilder 

Håndboldspillere fra Spanien
Personer fra Tenerife
Puy de Fou

Puy du Fou er en historisk forlystelsespark i Les Epesses (mellem Cholet og La Roche-sur-Yon) i hjertet af Vendée i Vestfrankrig: parken har mere end 2 millioner besøgende hvert år, hvilket gør den til den næstmest populære forlystelsespark efter Disneyland Paris.

Historie 
Puy du Fou blev grundlagt i 1977, da Philippe de Villiers, der på dette tidspunkt var en 27-årig studerende, besluttede at lave et nyt show kaldet "Cinéscénie".

Den 13. juni 1977 opdagede han ruinerne af en gamle renæssanceborg i landsbyen Les Epesses nær Cholet, og skrev en historie om en lokal familie kaldet Maupillier (der var navnet på en virkelig soldat fra Vendée i konflikten mellem Vendée og den franske republik under revolutionskrigene), der gik fra 1300-tallet til anden verdenskrig.

de Villiers oprettede en forening med 500 medlemmer kaldet "l'Association du Puy du Fou", der i dag har over 3.000 medlemmer og ledes af hans søn Nicolas de Villiers.

Den første opførsel af Cinéscénie i juni 1978 havde tiltrak ikke et større publikum, men dette ændrede sig efter første sæson, og showet voksede til at blive en stor attraktion. Parken har siden udviklet "Académies Junior", der årligt arrangerer store shows som fx Paris Paname i parkens "Halle Renaissance" i 2008.

Grand Park ved Puy du Fou åbnede nær Cinéscénie i 1989, og det er i dag en af de mest populære forlystelsesparker i Frankrig, kun overgået af Disneyland Paris i antallet af besøgende.

I 2011 blev holdpræsentationerne inden årets Tour de France afholdt i Grand Parc ved Puy du Fou, og åbningsetapen foregik i Vendée.

Cinéscénie 
Hovedshowet består om aftenen på en enorm udendørs scene der ligger bag borgruinen. Den fortæller de seneste 700 års historie i området. Cinéscénie har den største scene i verden, der benytter 1.200 skuespillere, hundredvis af heste og 800 stykker fyrværkeri ved hver forestilling. Alle replikker er på fransk, men der findes headsets med oversættelser til fem sprog. Alle skuespillere og statister kommer fra lokalområdet og arbejder som frivillige. Showet bliver gennemført på udvalgte dage i højsæsonen, og billetterne købes separat fra resten af parken.

Referencer

Eksterne henvisninger 

 

Etableret i 1978
Forlystelsesparker i Frankrig
Middelalderen i populærkultur
Lars Sylvest

Lars Sylvest er er danskfødt filmproducent og iværksætter. Han er grundlægger af Hyde Park International, Brass Hat Films, Senator Global Productions og Mondrian Entertainment.

Eksterne henvisninger 
 

Iværksættere fra Danmark
Marta López

Marta López Herrero (født 4. februar 1990 i Málaga) er en spansk håndboldspiller, som spiller for CS Rapid Bucuresti og Spaniens håndboldlandshold.

På landsholdet har hun været med for Spanien ved OL 2012 i London, hvor holdet i semifinalen tabte til , men efterfølgende sikrede sig bronzen med sejr over , mens Makedonien fik sølv efter finalenederlag til .

Hun var også med til at vinde EM-sølv i 2014, mens holdet ved OL 2016 i Rio de Janeiro blev nummer seks. Siden har hun været med til at vinde VM-sølv i 2019, mens hun og Spanien ved 2020 i Tokyo (afholdt 2021) blev nummer ni.

Kilder

Eksterne henvisninger 

Håndboldspillere fra Spanien
Håndboldspillere fra BM Bera Bera
Håndboldspillere fra SCM Râmnicu Vâlcea
Håndboldspillere fra CS Rapid București
Deltagere for Spanien ved sommer-OL 2012
Deltagere for Spanien ved sommer-OL 2016
Håndboldspillere ved sommer-OL 2016
Olympiske bronzemedaljevindere fra Spanien
Det danske Ungdomsensemble

Det danske Ungdomsensemble eller DUEN, er et kammerorkester for unge strygere fra hele landet. 

Det blev oprettet i 2004 af DR under navnet DRs Ungdomsensemble / DRUEN med to formål: at give de unge musikere mulighed for at udvikle deres talent og at formidle den klassiske musikkultur til andre unge. Koncerterne foregik derfor ikke kun i traditionelle koncertsale. Man drog ud i landet til gymnasier, efterskoler og skoler. DRUEN har også besøgt spillestedet Vega, Roskilde Festival og P3 Guld, idet man forsøgte at række hen over den påståede kløft mellem klassisk og rytmisk musik og på den måde få et ungt publikum i tale.

Pengene til DRUEN kom blandt andet fra forsøgsmidler, som Kulturministeriet havde afsat til talentudvikling og pleje af den musikalske fødekæde og fra private sponsorer. Det bestod af ca. 20 af landets dygtigste strygere under ca. 25 år, og spillede fra starten under ledelse af dirigenten Morten Ryelund. Fra 2004 til 2011 har ca. 150 unge musikere været gennem DRUEN. Mange er senere blevet optaget på landets musikkonservatorier. I samme tidsrum har DRUEN givet over hundrede koncerter 

I februar 2011 annoncerede DR imidlertid, at orkestret skulle nedlægges i sommeren 2011, angiveligt fordi DRs fokus havde ændret sig, og fordi det var blevet vanskeligt at skaffe penge fra private sponsorer.

DRUEN bliver til DUEN 
Efter protester fra flere sider og diverse forhandlinger besluttede Holstebro Musikskole  at videreføre ensemblet efter samme koncept som tidligere, med finansiel opbakning fra Statens Kunstråd og private sponsorer, men nu med formel hjemsted i Holstebro og med navneskifte til Det danske Ungdomsensemble forkortet DUEN, stadig under ledelse af Morten Ryelund.

Orkestret øver ikke fast en gang om ugen, men er bygget op om en række projekter. Prøverne foregår i weekender hvor deltagerne samles fra nær og fjern i en ”øvelejr”. 

Kernerepertoiret er den klassiske kompositionsmusik, fra  barok, klassik, romantiske strygerserenader og komplekse værker af markante modernistiske komponister som østrigske Arnold Schönberg til uropførelser af danske komponister som Anders Koppel, Ib Nørholm og Per Nørgård.

Cellisten Andreas Brantelid og blokfløjtenisten Michala Petri er blandt de stjerner, der har optrådt med ensemblet, Men DUEN har også haft samarbejdsprojekter med musikere fra den rytmiske scene, f.eks. electronica-orkestret Panamah.

DR’s radiokanal P2 transmitterer jævnligt koncerter med DUEN, og ensemblet har medvirket i seks tv-udsendelser. Med levende musikeksempler satte DUEN her det 20. århundredes klassiske værker ind i en historisk kontekst. 

Siden 2012 har DUEN repræsenteret Danmark i European Federation of National Youth Orchestras (EFNYO). Medlemskabet giver ensemblet mulighed for at danne netværk på både skandinavisk og europæisk plan.

CD-indspilninger 
Musik af Tjajkovskij og Sjostakovitj (2011 under navnet DRUEN)
Musik af Carl Nielsen og Jean Sibelius m.fl. (2015 under navnet DUEN)

Kilder 
musikavisen Optakt 2011 
Ensemblets netsted 
Musikeren 2011 
DR om nedlæggelsen af DRUEN 

Kammerensembler fra Danmark
Ungdomssymfoniorkestre fra Danmark
Brusand Station

Brusand Station (Brusand stasjon) er en jernbanestation på Jærbanen, en del af Sørlandsbanen, der ligger i bygden Brusand i Hå kommune i Norge. Den består af to spor med to perroner. Stationsbygningen er opført i træ i 1919 efter tegninger af Jens Flor. Stationen ligger med udsigt over indsøen Bjårvatnet.

Stationen åbnede som holdeplads 13. december 1879, året efter åbningen af Jærbanen. Oprindeligt hed den Bru-Bro, men den skiftede navn til Bru omkring 1894 og til Brusand 1. januar 1922. Omkring 1911 blev den opgraderet til station, men 1. juli 1926 blev den atter nedgraderet til holdeplads. Den blev gjort ubemandet 1. juli 1965.

Eksterne henvisninger

Noter 

Stationer på Jærbanen
Etableret i 1879
Bryne Station

Bryne Station (Bryne stasjon) er en jernbanestation på Jærbanen, en del af Sørlandsbanen, der ligger i byen Bryne i Time kommune i Norge. Stationen består af to spor med en øperron imellem, som der er adgang til via trapper og rampe fra en gangtunnel under sporene. Desuden er der en stationsbygning med ventesal, kiosk og bagagebokse samt busstoppesteder for busser til og fra Lye og Hognestad.

Stationen åbnede sammen med Jærbanen 1. marts 1878. Oprindeligt hed den Thime, men den skiftede navn til Time omkring 1883 og til Bryne 1. februar 1921. Stationen blev fjernstyret 7. juli 1964.

Eksterne henvisninger 

Stationer på Jærbanen
Stationer på Sørlandsbanen
Etableret i 1878
Ganddal Station

Ganddal Station (Ganddal stasjon) er en jernbanestation på Jærbanen, en del af Sørlandsbanen, der ligger i Sandnes kommune i Norge. Stationen består af to spor med to perroner, en stationsbygning i træ og en mindre parkeringsplads. Den ligger i nærheden af udflugtsområdet omkring Stokkalandsvatnet.

Stationen åbnede som holdeplads sammen med Jærbanen 1. marts 1878. Oprindeligt hed den Høiland, men den skiftede navn til Ganddalen 1. juli 1917 og til Ganddal i april 1921. Omkring 1914 blev en opgraderet til station. 7. juli 1964 blev den fjernstyret, og 1. maj 1965 blev den gjort ubemandet.

1. juli 1924 åbnedes Ålgårdbanen mellem Ganddal og Ålgård. Persontrafikken på banen blev indstillet 1. november 1955 og det meste af godstrafikken i 1988. De første tre kilometer fra Ganddal til Foss-Eikeland forblev dog i brug som forbindelse til en cementfabrik frem til 2001.

Eksterne henvisninger 

Stationer på Jærbanen
Etableret i 1878